Brian Fredericks, ’n aangrypende nuwe stem, skryf met nege kortverhale ’n wêreld oop in die Kaapse Vlakte. Hy werp lig op ’n komplekse wêreld waar die grense tussen reg en verkeerd heeltyd verskuif, maar bowenal het hy ’n sonderlinge insig in die feilbaarheid, maar ook die broosheid van menswees. Karakters kry lewe op papier, en maak jou opnuut kyk na die wêreld om jou en in jou. Met dié bundel kortverhale vestig Fredericks hom as baanbreker in die Afrikaanse kortkuns.